ئەنیمەیشن ساز

ئەنیمەیشن ساز ھونەرمەندێکە کە چەندین وێنە دروست دەکات، کە بە پێکھێنەرەکان (Frames) ناسراوە، و دیمەنێکی جووڵە بەخش پێک دەھێنێت کە پێی دەوترێت ئەنیمەیشن. ئەنیمەیشن سازەکان دەتوانن لە چەندین بواردا کار بکەن لەوانە فیلم و تەلەڤیزیۆن و یارییە ڤیدیۆیییەکان. ئەنیمەیشن پەیوەندییەکی نزیکی بە فیلمسازییەوە ھەیە و ھاوشێوەی فیلمەکانی تر، لەڕادەبەدەر کارێکی زۆر و تێچووی زۆری دەوێت، ئەمەش بەو مانایەیە کە زۆربەی کارە بەرچاوەکان پێویستیان بە ھاوکاری چەند ئەنیمەیشنێک ھەیە. شێوازەکانی دروستکردنی وێنەی پێکھێنەر بۆ پارچە ئەنیمەیشنێک پەیوەستە بە شێوازی ھونەری ئەنیمەیشن سازەکان و بوارەکەیانەوە.

ئەو ھونەرمەندانەی دیکە کە بەشداری لە کارتۆنە ئەنیمەیشنەکاندا دەکەن، بەڵام ئەنیمەیشن ساز نین، بریتین لە «ھونەرمەندانی نەخشە» (کە دیزاینی باگراوند و ڕووناکی و گۆشەی کامێرا دەکەن)، ھونەرمەندەکانی «ستۆری بۆرد» (کە پانێڵی ڕووداوەکان لە سیناریۆی فیلمەکە یان زنجیرەکە دەکێشن)، و «ھونەرمەندانی باگراوند» (کە وێنەکێشی دیمەنەکانن). فیلمە ئەنیمەیشنەکان ھەندێک لە دەستەی فیلمەکانیان لەگەڵ فیلمە ئاسایییە ئەکشنە ڕاستەوخۆداکاندا ھاوبەشن، وەک دەرھێنەر، بەرھەمھێنەر، ئەندازیاری دەنگ و مۆنتاژ، بەڵام جیاوازییەکی ڕیشەیییان ھەیە، لەوەی کە بۆ زۆربەی مێژووی ئەنیمەیشن، زۆر پێویستیان بە سەرجەم ئەوانەی سەرەوە نەبووە بۆ دروستکردنی فیلمێکی ئەنیمەیشن.

لە بەرھەمە ئەنیمەیشنییە ژاپۆنییە بەدەست کێشراوەکاندا، وەک بەرھەمەکانیی ھایاوۆ میازاکی، ئەنیمەیشن سازی سەرەکی مامەڵە لەگەڵ داڕشتن و ئەنیمەیشنی کلیلدا دەکات. ھەندێک لە ئەنیمەیشن سازەکان لە ژاپۆن وەک میتسۆ ئیسۆ بەرپرسیارێتی تەواو لە دیمەنەکانیان دەگرنە ئەستۆ، ئەمەش وایان لێدەکات زیاتر وەک ئەنیمەیشن سازێکی سەرەکی و تاک دیمەنێک لە ئەنیمەیشنەکە دروست بکات.

 تایبەتمەندییەکان 
زۆرجار ئەنیمەیشن سازان تایبەتمەندن، جیاوازییەکی گرنگ لە نێوان ئەنیمەیشنی کارەکتەرەکان (ئەو کارەکتەرانەی کە دروست دەکرێن لەسەر شێوەی ئەنیمەیشن و ھەڵگری جووڵەی فیزیکی، دیالۆگ و قسەکردنن) و ئەنیمەیشنە کاریگەرییە تایبەتییەکان (کە ئەمانە وەک کارەکتەرە ئەنیمەیشنەکان نین؛ زۆربەی کات ئۆتۆمبێلەکان، ئامێرەکان، و دیاردە سروشتییەکانی وەک باران، بەفر، ئاگر و ئاو دەگرێتەوە).
وێنۆک| کارەکتەرێکی ئەنیمەیشنی جووڵە وەستاو (Stop-Motion) ساڵی ١٩٥٧

 ئەمانەش ببینە 
 ئەنیمەیشن
 کۆمپیوتەری وێنەیی

 بەستەرە دەرەکییەکان 
 فەرھەنگی ئامرازەکانی ئەنیمەیشن
 چۆن کارتۆنی ئەنیمەیشنی دروست دەکرێت؟

 سەرچاوەکان 

پۆل:پیشەکانی کۆمپیوتەر
پۆل:پیشەکانی فیلمسازی
پۆل:ئەنیمەیشن